
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 25.7.2017 година
 за изменение на Регламент за изпълнение (ЕС) No 1191/2014 на Комисията за определяне на формата и средствата за подаване на доклада по член 19 от Регламент (ЕС) No 517/2014 на Европейския парламент и на Съвета за флуорсъдържащите парникови газове
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) No 842/2006
 1
 , и по-специално член 19, параграф 7 от него,
 като има предвид, че:
 (1)С Регламент за изпълнение (ЕС) No 1191/2014 на Комисията
 2
 се определя начинът, по който се докладват данните съгласно член 19 от Регламент (ЕС) No 517/2014 във връзка с използването на някои флуорсъдържащи парникови газове като изходна суровина или когато продукти или оборудване, които съдържат такива газове, се пускат на пазара от производители, вносители и износители на тези газове, и от предприятия, които ги унищожават.
 (2)С оглед улесняване на ефективното наблюдение на спазването на задълженията за докладване по член 19 от Регламент (ЕС) No 517/2014 от предприятията следва да се изисква да регистрират използването на инструмента за докладване по електронен път, посочен в член 1 от Регламент за изпълнение (ЕС) No 1191/2014, преди да извършат съответните дейности. Това следва да даде възможност на компетентните органи в държавите членки да проверят към момента на внос, износ или друга относима дейност дали предприятието би следвало да бъде предмет на проверка на съответствието въз основа на своя доклад по член 19 от Регламент (ЕС) No 517/2014.
 (3)Приложението към Регламент (ЕС) No 1191/2014 следва да бъде изменено по отношение на структурата на изискваната информация относно някои характеристики на флуоровъглеводородите (HFC), за да се приведе в съответствие с формата за докладване, използван от страните по Монреалския протокол за веществата, които нарушават озоновия слой, към Виенската конвенция за защита на озоновия слой
 3
 („Монреалски протокол“). Това би дало възможност на Съюза да изпълни своите задължения за докладване съгласно Монреалския протокол. По същата причина следва да се изисква и докладване на информация за местоназначението на износа и произхода на вноса от 2020 г. нататък, което би осигурило достатъчно време за адаптиране на инструмента за докладване по електронен път.
 (4)Следва да се добави допълнително диференциране и коментари в раздел 2, за да бъдат отразени практиките на докладване, разработени по време на първите два цикъла на докладване, а описанието в раздел 12 следва да бъде пояснено с цел избягване на наблюдавани погрешни тълкувания от страна на докладващите предприятия.
 (5)С Регламент за изпълнение (ЕС) 2016/879 на Комисията
 4
 се въвежда електронен регистър по отношение на квотите за пускане на флуоровъглеводороди на пазара, в който се записват всички относими данни, свързани с разрешенията, посочени в член 18, параграф 2 от Регламент (ЕС) No 517/2014. Съответният формат за докладване, посочен в раздел 13 от приложението към Регламент (ЕС) No 1191/2014, следователно не е актуален и следва да бъде заличен.
 (6)Мерките, предвидени в настоящия регламент, са в съответствие